
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 201 

7 Μαίου 2009 


Π ΕΡΙΕΧΟΜΕΝ Α 

ΑΠΟΦΑΣΕΙΣ 

Ανακατάταξη της Μικρής Περιμετρικής Οδού Πατρών 
από το σημείο της κοινής τομής με την Παλαιό 
και Νέα Εθνική Οδό Πατρών - Κορίνθου (Ισόπε¬ 
δος Κόμβος Κουρτέση) μέχρι το σημείο συνά¬ 
ντησης με την Εθνική Οδό Πατρών - Τριπόλεως 
(μέσω της οδού Παπαδιαμαντοπούλου) και έντα¬ 
ξη αυτής στο Τριτεύον Εθνικό Οδικό Δίκτυο. 1 

Χαρακτηρισμός ως διατηρητέων τεσσάρων (4) κτι¬ 
ρίων που βρίσκονται εντός του εγκεκριμένου ρυ¬ 
μοτομικού σχεδίου του Δήμου Καισαριανής (Ν. 
Αττικής) και καθορισμός όρων και περιορισμών 


δόμησης αυτών». 2 

Τροποποίηση εγκεκριμένου ρυμοτομικού σχεδίου 
στα Ο.Τ. 32α και Ο.Τ. 32β της πόλης της Νάου¬ 
σας. 3 


ΑΠΟΦΑΣΕΙ Σ 

Αριθμ. ΔΜΕΟ/οικ/2615/ε/332 (1) 


Ανακατάταξη της Μικρής Περιμετρικής Οδού Πατρών 
από το σημείο της κοινής τομής με την Παλαιό και 
Νέα Εθνική Οδό Πατρών - Κορίνθου (Ισόπεδος Κόμ¬ 
βος Κουρτέση) μέχρι το σημείο συνάντησης με την 
Εθνική Οδό Πατρών - Τριπόλεως (μέσω της οδού Πα- 
παδιαμαντοπούλου) και ένταξη αυτής στο Τριτεύον 
Εθνικό Οδικό Δίκτυο. 

ΥΠΟΥΡΓΕΙΟ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το π.δ. 63/2005 (ΦΕΚ 98 Α') «Κωδικοποίηση της Νομο¬ 
θεσίας για την Κυβέρνηση και τα Κυβερνητικά Όργανα». 

2. Το π.δ. 69/1988 «Περί οργανισμού της Γ.Γ.Δ.Ε. του 
ΥΠΕΧΩΔΕ» όπως τροποποιήθηκε με το π.δ. 340/1990 
«Περί συστάσεων Γενικών Διευθύνσεων», το π.δ. 293/1991 
«Περί συστάσεως Οργανικής Μονάδας στη Γ.Γ.Δ.Ε.» και 
το π.δ. 167/1992 «Περί τροποποίησης του Οργανισμού 
της Γ.Γ.Δ.Ε.». 


3. Το π.δ. 71/1993 (ΦΕΚ 30/Α711.3.1993) «Καθορισμός 
αρμοδιοτήτων που διατηρούνται από τον Υπουρ¬ 
γό και τις Περιφερειακές Υπηρεσίες της Γ.Γ.Δ.Ε./ 
ΥΠΕΧΩΔΕ». 

4. Το ν. 2503/1997 (ΦΕΚ 107 Α/30.5.1997) «Διοίκηση, 
οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες 
διατάξεις». 

5. Την υπ’ αριθμ. Δ16α/04/773/29.11.1990 κοινή υπουρ¬ 
γική απόφαση «Περί εξαίρεσης διοικητικών πράξεων ή 
εγγράφων από τον κανόνα των τριών υπογραφών». 

6. Την υπ’ αριθμ. Υ300/14.11.2007 απόφαση του Πρω¬ 
θυπουργού και του Υπουργού ΠΕΧΩΔΕ, περί ανάθε¬ 
σης αρμοδιοτήτων στους Υφυπουργούς ΠΕΧΩΔΕ (ΦΕΚ 
2210Β714.11.2007 και ΦΕΚ 2268 Β728.11.2007 διόρθωση 
Σφαλμάτων). 

7. Το ν. 3155/1955 «Περί κατασκευής και συντηρήσεως 
Οδών» και τα εκτελεστικά του Διατάγματα. 

8. Το β.δ. της 9.8.1955 «Περί Καθορισμού των 
Εθνικών Οδών κατά τις διατάξεις του ν. 3155/1955» 
και την Γ 25871/9.7.1963 απόφαση του Υπουργού 
Δημοσίων Έργων «Περί αριθμήσεως των Εθνικών 
Οδών». 

9. Το β.δ. της 6.2.1956 (ΦΕΚ 47 Α/8.2.1956) «Περί Καθο¬ 
ρισμού των Επαρχιακών Οδών των Νομών του Κράτους 
κατά τις διατάξεις του ν. 3155/1955». 

10. Το ν. 1418/1984 «Δημόσια Έργα και ρυθμίσεις συ¬ 
ναφών θεμάτων» και ειδικότερα την παράγραφο 3 του 
άρθρου 25. 

11. Την εγκύκλιο 18/99 με αρ. πρωτ. ΔΜΕΟ/ε/ 
ο/516/10.5.1999 «Περί χαρακτηρισμού οδών ως Εθνικών 
ή Επαρχιακών σύμφωνα με το άρθρο 25, παράγραφος 
3 του ν. 1418/1984. 

12. Το β.δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών ή εκτός κατοικημένων εν γένει περιοχών 
και περί κυκλοφοριακής συνδέσεως εγκαταστάσεων 
μετά των οδών», όπως τροποποιήθηκε και ισχύει σήμερα 
με το π.δ. 118/2006. 

13. Το ν. 653/1977 «Περί υποχρεώσεως των παρόδιων 
ιδιοκτητών για την διάνοιξη Εθνικών Οδών κ.λ.π.» όπως 
τροποποιήθηκε και συμπληρώθηκε μέχρι σήμερα και 

το ν.δ. 929/1979 «Περί εκτελέσεως του άρθρου του 1 
του ν. 653/1977». 

14. Το π.δ. 209/1998 «Λήψη μέτρων για την ασφάλεια 
της υπεραστικής συγκοινωνίας». 

Β. Αφού είδαμε: 

1. Την υπουργική απόφαση χαρακτηρισμού της 
Οδού Ευρείας Παράκαμψης Πατρών με αρ. πρ. Δ1(ε)/ 
0/5556/9.6.1989, σύμφωνα με την οποία αυτή εντάχθηκε 
στο Βασικό Εθνικό Οδικό Δίκτυο και χαρακτηρίσθηκε 
αυτοκινητόδρομος. 

2. Την υπουργική απόφαση ΔΜΕΟ/ε/ο/779/24.7.1995 που 
κατατάσσει το Εθνικό Οδικό Δίκτυο Πελοποννήσου. 

3. Την υπουργική απόφαση ΔΜΕΟ/ε/867/6.8.1996 που 
εντάσσει την Μικρή Περιμετρική Οδό Πατρών στο Δευ- 
τερεύον Εθνικό Οδικό Δίκτυο. 

4. Το έγγραφο 3021/9.11.2007 του Δημάρχου Πατρέων 
με το οποίο ζητείται η κατάταξη της Μικρής Περιμετρι¬ 
κής Οδού Πατρών στο Τριτεύον Εθνικό Οδικό Δίκτυο 
για τους λόγους που αναλύονται σ’ αυτό. 

5. Το έγγραφο 37382/οικ/4.12.2007 της Διεύθυνσης 
Ελέγχου Συντήρησης Έργων Περιφέρειας Δυτικής Ελ¬ 
λάδας με το οποίο συμφωνεί στην πρόταση του Δήμου 
Πατρέων για ένταξη της Μικρής Περιμετρικής στο Τρι- 
τεύον Εθνικό Οδικό Δίκτυο. 

6. Το έγγραφο 38134/Δ974/07/18.12.2007 της Διεύθυν¬ 
σης Πολεοδομικού Σχεδιασμού του Δήμου Πατρέων διά 
του οποίου αποστέλλονται στο ΥΠΕΧΩΔΕ στοιχεία συ¬ 
ναφή με το θέμα. 

7. Το έγγραφο 10297/24.12.2007 της Διεύθυνσης Δη¬ 
μοσίων Έργων Περιφέρειας Δυτικής Ελλάδας διά του 
οποίου συναινεί στην προκειμένη ανακατάταξη. 

8. Το έγγραφο ΔΜΕΟ/206/ε/37/14.1.2008 της ΔΜΕΟ/ 
ΓΓΔΕ/ΥΠΕΧΩΔΕ διά του οποίου παρέχονται οδηγίες 
προς τις αρμόδιες τοπικές Υπηρεσίες για την προώθηση 
της ζητούμενης διαδικασίας. 

9. Το έγγραφο 165/17.1.2008 του Δημάρχου Πατρέων προς 
τον Υφυπουργό ΠΕΧΩΔΕ, στο οποίο εξηγούνται οι λόγοι 
που καθιστούν επιβεβλημένη την ως άνω ανακατάταξη. 

10. Το έγγραφο 3067/Υ4/08/25.2.2008 της Διεύθυνσης 
Πολεοδομικού Σχεδιασμού του Δήμου Πατρέων με το 
οποίο αποστέλλονται αντίγραφα χάρτου, που απεικονί¬ 
ζουν το οδικό δίκτυο πλησίον της Μικρής Περιμετρικής, 
για έλεγχο και θεώρηση από τη ΔΕΣΕ. 

11. Το έγγραφο 6851/οικ/5.3.2008 της Διεύθυνσης Ελέγ¬ 
χου Συντήρησης Έργων Περιφέρειας Δυτικής Ελλάδας 
όπου ζητείται η ανακατάταξη του υπόψη δρόμου από 
τη Χ.Θ. 0+000 (συμβολή των οδών Αγίας Σοφίας και 
Αιγείρας) μέχρι τη Χ.Θ. 2+200 (συμβολή της Μικρής 
Περιμετρικής με την οδό Γκιώνας). 

12. Το έγγραφο 21021/1218/27.3.2008 της Διεύθυνσης 
Δημοσίων Έργων Περιφέρειας Δυτικής Ελλάδας με το 
οποίο διαβιβάζονται προς το ΥΠΕΧΩΔΕ συμπληρωμα¬ 
τικά στοιχεία. 

13. Το έγγραφο 16047/Π2055/08/22.5.2008 της Διεύθυν¬ 
σης Πολεοδομικού Σχεδιασμού του Δήμου Πατρέων διά 
του οποίου ζητείται η ανακατάταξη της Μικρής Περι¬ 
μετρικής σε όλο της το μήκος όπως καθορίζεται βάσει 
της υπουργικής απόφασης ΔΜΕΟ/ε/867/6.8.1996. 

14. Το έγγραφο 14404/οικ/28.5.2008 της Διεύθυνσης 
Ελέγχου ΣυντήρησηςΈργων Περιφέρειας Δυτικής Ελλά¬ 
δας με το οποίο συγκατατίθεται στην εν λόγω ανακα¬ 


τάταξη όπως ακριβώς καθορίσθηκε η Μικρή Περιμετρι¬ 
κή Οδός Πατρών σύμφωνα με την υπουργική απόφαση 
ΔΜΕΟ/ε/867/6.8.1996. 

15. Το έγγραφο 44026/3275/17.6.2008 της Διεύθυνσης 
Δημοσίων Έργων Περιφέρειας Δυτικής Ελλάδας με το 
οποίο διαβιβάζονται προς τη ΔΜΕΟ/ΓΓΔΕ/ΥΠΕΧΩΔΕ 
όλα τα απαιτούμενα δικαιολογητικά με τις κατάλληλες 
διορθώσεις, για την προώθηση της διαδικασίας ανα¬ 
κατάταξης. 

16. Την από 11.12.2008 Εισήγηση της Διεύθυνσης Μελε¬ 
τών Έργων Οδοποιίας όπου προτείνεται η ανακατάταξη 
του θέματος. 

17. Την Γνωμοδότηση Συνεδρία 23 Πράξη 78/19.12.2008 
του Συμβουλίου Δημοσίων Έργων Τμήματος Μελετών 
όπου γνωμοδοτείται ομόφωνα να γίνει η ανακατάταξη 
του οδικού τμήματος που αναφέρεται στο θέμα. 

Γ. Και επειδή: 

1. Η κατάταξη του Εθνικού Οδικού Δικτύου ορί¬ 
ζεται με τα παρακάτω κριτήρια σε τρεις (3) κα¬ 
τηγορίες: 

• Βασικό (Πρωτεύον) Εθνικό Οδικό Δίκτυο είναι 
το τμήμα του Εθνικού Οδικού Δικτύου που συνδέει 
α) τα σπουδαιότερα αστικά κέντρα μεταξύ τους β) 
τη χώρα με άλλες επικράτειες απευθείας ή μέσω 
πορθμείων. 

• Δευτερεύον Εθνικό Οδικό Δίκτυο είναι το τμήμα 
του Εθνικού Οδικού Δικτύου που συνδέει άξονες του 
Βασικού Εθνικού Οδικού Δικτύου μεταξύ τους ή άξονες 
του Βασικού Εθνικού Οδικού Δικτύου με μεγάλα αστι¬ 
κά κέντρα, λιμάνια, αεροδρόμια ή άξονες του Βασικού 
Εθνικού Οδικού Δικτύου με τόπους εξαιρετικού τουρι¬ 
στικού ενδιαφέροντος ή τέλος έιναι οδικοί άξονες που 
έχουν αντικατασταθεί με άξονες του Βασικού Εθνικού 
Οδικού Δικτύου. 

• Τριτεύον Εθνικό Οδικό Δίκτυο έιναι το τμήμα του 
Εθνικού Οδικού Δικτύου που έχει αντικατασταθεί με 
νέες χαράξεις του Εθνικού Οδικού Δικτύου ή εξυπηρετεί 
μετακινήσεις σε περιοχές με αρχαιολογικό, τουριστικό, 
ιστορικό ή αναπτυξιακό ενδιαφέρον. 

2. Η Μικρή Περιμετρική Οδός Πατρών, εντάχθηκε με 
την υπ’ αρ. ΔΜΕΟ/ε/867/6.8.1996 υπουργική απόφαση 
στο Δευτερεύον Εθνικό Οδικό Δίκτυο, χωρίς να ληφθεί 
υπόψη ότι αποτελεί απλώς διακλάδωση της Εθνικής 
Οδού (33) «Πάτρα - Τριπόταμα - Λεβίδι» προκειμένου να 
συνδεθεί με τη Νέα Εθνική Οδό (8α) του Πρωτεύοντος 
Δικτύου «Κόρινθος - Πάτρα» και την Παλαιό Εθνική Οδό 
(8) του Δευτερεύοντος Δικτύου «Κόρινθος - Πάτρα», 
χωρίς όμως να επηρεάζει την όδευση αυτών μέσα από 
την πόλη της Πάτρας. 

3. Η λειτουργία της Μικρής Περιμετρικής Οδού Πα¬ 
τρών, ως συνδετήριας οδού μεταξύ Εθνικού Οδικού 
Δικτύου, καλύπτεται από την λειτουργία της Ευρείας 
Παράκαμψης Πατρών, που περιβάλλει εξ ολοκλήρου 
την πόλη της Πάτρας, και συνδέει όλους τους οδικούς 
άξονες του Εθνικού Οδικού Δικτύου μεταξύ τους, που 
καταλήγουν ή διέρχονται από την Πάτρα. 

4. Η Μικρή Περιμετρική Οδός Πατρών, παρότι είναι 
τυπικά χαρακτηρισμένη ότι ανήκει στο Δευτερεύον Εθνι¬ 
κό Οδικό Δίκτυο, αποτελεί άξονα ο οποίος εξυπηρετεί 
κυρίως τοπικές ανάγκες και μετακινήσεις σε περιοχές 
τουριστικού και αναπτυξιακού ενδιαφέροντος, επομένως 

μπορεί να ανακαταταγεί στο Τριτεύον Εθνικό Οδικό 
Δίκτυο. 

5. Από την σχετική αλληλογραφία, που αναφέρε- 
ται στην παράγραφο Β, ο Δήμος Πατρέων, η Δ/νση 
Ελέγχου Συντήρησης Έργων Περιφέρειας Δυτικής 
Ελλάδος και η Δ/νση Δημοσίων Έργων Περιφέρειας 
Δυτικής Ελλάδος, συνηγορούν για την ανακατάταξη 
της εν λόγω οδού στο Τριτεύον Εθνικό Οδικό Δίκτυο, 
αποφασίζουμε: 

Ανακατατάσσουμε την Μικρή Περιμετρική Οδό Πα¬ 
τριόν από το σημείο της κοινής τομής με την Παλαιό και 
Νέα Εθνική Οδό Πατρών - Κορίνθου (Ισόπεδος Κόμβος 
Κουρτέση) μέχρι το σημείο συνάντησης με την Εθνική 
Οδό Πατρών - Τριπόλεως (μέσω της οδού Παπαδιαμα- 
ντοπούλου) και εντάσσουμε τούτη στο Τριτεύον Εθνικό 
Οδικό Δίκτυο. 

Η απόφαση αυτή, από τις διατάξεις της οποίας δεν 
προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβερ- 
νήσεως. 

Αθήνα, 23 Απριλίου 2009 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 15723 (2) 

Χαρακτηρισμός ως διατηρητέων τεσσάρων (4) κτιρίων 
που βρίσκονται εντός του εγκεκριμένου ρυμοτομικού 
σχεδίου του Δήμου Καισαριανής (Ν. Αττικής) και κα¬ 
θορισμός όρων και περιορισμών δόμησης αυτών». 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 «Γε¬ 
νικός Οικοδομικός Κανονισμός» (Α' 210) όπως το άρθρο 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π. δ/τος 63/2005 
(Α’ 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 2210). 

4. Την υπ’ αριθμ. 98/2007 γνωμοδότηση του δημοτικού 
συμβουλίου Καισαριανής. 

5. Την από 20.3.2008 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών του ΥΠΕΧΩΔΕ. 

6. Την από 18.4.2008 ένσταση του Προμπονά Θεοδώ¬ 
ρου (αρ. πρωτ. ΥΠΕΧΩΔΕ 17209/21.4.2008). 

7. Τις από 21.7.2008 παρατηρήσεις της Δ/νσης Πολεο- 
δομικού Σχεδιασμού - Τμήμα Παραδοσιακών Οικισμών 
του ΥΠΕΧΩΔΕ επί των αντιρρήσεων του ενδιαφερο¬ 
μένου. 


8. Το γεγονός ότι παρήλθε άπρακτη η τασσόμενη 
προθεσμία που προβλέπεται από τις διατάξεις του άρ¬ 
θρου 4 (παρ. 2) του ν. 1577/1985 (Α’ 210) όπως αντικατα- 
στάθηκε με το άρθρο 3 παρ. 2 του ν. 2831/2000 χωρίς 
να περιέλθουν στη Δ/νση Πολ/κού Σχεδιασμού - Τμήμα 
Παραδοσιακών Οικισμών του ΥΠΕΧΩΔΕ τυχόν αντιρρή¬ 
σεις των λοιπών ενδιαφερομένων. 

9. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα τέσσερα (4) κτίρια 
που βρίσκονται εντός του εγκεκριμένου ρυμοτομικού 
σχεδίου του Δήμου Καισαριανής (Ν. Αττικής) και ει¬ 
δικότερα επί των οδών α) Εθνικής Αντιστάσεως αρ. 
23-25 και Βασ. Αλεξάνδρου β) Βασ. Αλεξάνδρου αρ. 
27 (Μισούντος) γ) Τζων Κέννεντυ αρ. 13 (Ο.Τ. 9) και 
δ) πλατεία Αναγεννήσεως αρ. 5 (Ο.Τ. 28) όπως αυτά 
φαίνονται με μαύρη διαγράμμιση στο σχετικό πρω¬ 
τότυπο διάγραμμα σε κλίμακα 1:1000 που θεωρήθη¬ 
κε από τον Προϊστάμενο της Δ/νσης Τοπογραφικών 
Εφαρμογών με την 15723/2009 πράξη του και που 
αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Ως διατηρητέα χαρακτηρίζονται τα αρχικά κελύφη 
καθώς και οι εναρμονιζόμενες με αυτά μεταγενέστερες 
προσθήκες όχι όμως και τα στοιχεία ή προσκτίσματα, 
που αλλοιώνουν τα αρχικά κτίρια. 

Ο καθορισμός των στοιχείων ή προσκτισμάτων που 
αλλοιώνουν τα αρχικά κτίρια πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και 
διακοσμητικών στοιχείων τους, όσο και των κτιρίων 
συνολικά, πλην των προσκτισμάτων ή των στοιχείων 
των κτιρίων για τα οποία η Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) γνωμοδοτεί για 
την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στον φέροντα οργανισμό 
με δυνατότητα χρήσης και νέου φέροντα οργανισμού 
εσωτερικά μη ορατού στις όψεις των κτιρίων και η 
εσωτερική διαρρύθμιση με γνώμονα τα υφιστάμενα 
ανοίγματα. Όλες οι ανωτέρω εργασίες εκτελούνται 
μετά από έγκρισή τους από την αρμόδια ΕΠΑΕ, κατά 
τρόπο που δεν αλλοιώνεται ο γενικός αρχιτεκτονικός 
χαρακτήρας του κτιρίου και δεν θίγονται τα διατηρητέα 
στοιχεία τους. 

5. Δεν επιτρέπεται η τοποθέτηση φωτεινών ή μη 
επιγραφών και διαφημίσεων στα διατηρητέα κτίρια 
με εξαίρεση τοποθέτησης επιγραφών μικρών διαστά¬ 
σεων, που πληροφορούν για τη χρήση των χώρων 
των κτιρίων. 

6. Αιτήσεις για προσθήκη στα διατηρητέα κτίρια 
αποστέλλονται από την Πολεοδομική Υπηρεσία, στην 
αρμόδια Υπηρεσία του Υπουργείου, Περιβάλλοντος, Χω¬ 
ροταξίας και ΔημοσίωνΈργων, με γνώμη της Επιτροπής 

Πολεοδομικού και Αρχιτεκτονικού Ελέγχου (Ε.Π.Α.Ε.), για 
ειδικές ρυθμίσεις σύμφωνα με τις διατάξεις του άρθρου 
3 παρ. 2 του ν. 2831/2000 (Α' 140), εφόσον αυτά δεν πα¬ 
ραβλάπτονται καθώς και ο χώρος που τα περιβάλλει. 

7. Για οποιαδήποτε επέμβαση στο εξωτερικό και το 
εσωτερικό των διατηρητέων κτιρίων, καθώς και για τη το¬ 
ποθέτηση επιγραφών, απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 


8. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. Δ13α.2242 (3) 

Τροποποίηση εγκεκριμένου ρυμοτομικού σχεδίου στα 
Ο.Τ. 32α και Ο.Τ. 32β της πόλης της Νάουσας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του ν. δ/τος της 17.7.1923 (ΦΕΚ 
228Α/16.8.1923) «περί σχεδίων πόλεων κ.λ.π.». 

2. Τις διατάξεις του ν. δ/τος της 3.4.1929 «περί ΓΟΚ του 
κράτους» και ειδικότερα του άρθρου 21 αυτού. 

3. Το ν. 2831/2000 «τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» και ειδικότερα το άρθρο 
29 αυτού. 

4. Το ν. 3044/2002 (ΦΕΚ 197Α/27.8.2002) και ειδικότερα 
το άρθρο 10 αυτού. 

5. Το από 23.2.1951 β.δ. (ΦΕΚ 66Α/1951). 

6. Τη μελέτη Γ.Π.Σ. του Δήμου Νάουσας όπως εγκρίθη- 
κε με την υπ’ αριθμ. 337/19/7.1.1986 απόφαση Υπουργού 
ΠΕ.ΧΩ.Δ.Ε (ΦΕΚ 109Δ/19.2.1986). 

7. Τη μελέτη αναθεώρησης και τη μελέτη επέκτασης 
του εγκεκριμένου ρυμοτομικού σχεδίου της πόλης Νά¬ 
ουσας όπως εγκρίθηκε με το π.δ. της 10.7.1986 (ΦΕΚ 
878Δ / 29.9.1986). 

8. Την υπ’ αριθμ. 180/1989 απόφαση του Δημ. Συμβου¬ 
λίου Νάουσας με την οποία εγκρίθηκε τροποποίηση 
του ρυμοτομικού σχεδίου της πόλης στα Ο.Τ. 32, 32α 
και 32β. 

9. Την υπ’ αριθμ. Δ.Τ.Υ.Ν.1154/23.4.1999 απόφαση Νομάρ¬ 
χη Ημαθίας με την οποία κυρώθηκε η υπ’ αριθμ. 1/1999 
πράξη εφαρμογής της περιοχής. 

10. Την υπ’ αριθμ. 206/30.7.2007 απόφαση του Δημοτι¬ 
κού Συμβουλίου Νάουσας για κίνηση διαδικασίας τρο¬ 
ποποίησης του σχεδίου στα Ο.Τ. 32α και 32β. 


11. Το γεγονός ότι τηρήθηκε η νόμιμη διαδικασία δη¬ 
μοσιοποίησης - ανάρτησης και κοινοποίησης της παρα¬ 
πάνω απόφασης και δεν υποβλήθηκαν ενστάσεις. 

12. Την υπ’ αριθμ. Δ.Τ.Υ. 7286/13.11.2007 εισήγηση του 
Τμήματος Π.-Π.Ε. του Δήμου Νάουσας. 

13. Την υπ’ αριθμ. Δ13α.5204/30.11.2007 εισήγηση της 
Δ/νσης Πολεοδομίας και Περιβάλλοντος. 

14. Την από 30.11.2007 θετική γνωμοδότηση του ΣΧΟΠ 
Ν. Ημαθίας όπως αυτή εκφράζεται στο 5° πρακτικό -5° 
θέμα, αποφασίζουμε: 

Εγκρίνουμε την τροποποίηση του εγκεκριμένου ρυ¬ 
μοτομικού σχεδίου στα Ο.Τ. 32α και Ο.Τ. 32β της πόλης 
της Νάουσας με μετατόπιση της οικοδομικής γραμμής 
όπως αυτή διακρίνεται στο τοπογραφικό διάγραμμα 
που συνοδεύει την παρούσα απόφαση και αποτελεί 
αναπόσπαστο τμήμα της. 

Από τις κανονιστικές διατάξεις της απόφασης αυτής 
δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού της Νομαρχιακής 
Αυτοδιοίκησης ή του οικείου Ο.Τ.Α. 

Κατά της απόφασης αυτής επιτρέπεται η προσφυγή 
ενώπιον του Γ.Γ. της Περιφέρειας Κεντρικής Μακεδονίας 
για παράβαση νόμου, σύμφωνα με το άρθρο 18 παρ. 12 
του ν. 2218/1994 εντός αποκλειστικής προθεσμίας [30] 
τριάντα ημερών από τη δημοσίευσή της. 

Η ισχύς της αρχίζει από τη δημοσίευσή της. 

Η απόφαση αυτή μαζί με το διάγραμμα που τη συ¬ 
νοδεύει να δημοσιευθεί στην Εφημερίδα της Κυβερ- 
νήσεως. 

Βέροια, 27 Φεβρουάριου 2009 
Ο Νομάρχης 

ΚΩΣΤΑΣ ΚΑΡΑΠΑΝΑΓΙΩΤΙΔΗΣ 




ΣΤ. ΜΠΑΤΙΚ* 

